ក្រោយ​ប្រតិកម្ម​ពី​ម្ចាស់​ជំនួយ រដ្ឋាភិបាល​​ទម្លាក់​ចោល​គម្រោង​អភិវឌ្ឍន៍​​ក្បែរ​តំបន់​អង្គរ
«ក្រសួង​វប្បធម៌​និង​វិចិត្រ​សិល្បៈ​មាន​ជំហរ​ស្របគ្នា​ជាមួយ​គណៈ​កម្មាធិការ​អាយ​ស៊ីស៊ី​អង្គរ​ (ICC-Angkor) និង​​យោបល់​​អ្នក​​ជំនាញ​ការ Ad Hoc ហើយ​យល់​ឃើញ​ថា ​គម្រោង​អភិវឌ្ឍ​«បឹង​​អច្ឆរិយៈ​អង្គរ» ​ដែល​​បាន​ស្នើ​ឡើង​ដោយ​ក្រុមហ៊ុន Naga Group ពុំ​អាច​​អនុវត្ត​បាន​ទេ​នៅ​ក្នុង​បរិបទ​នេះ»។​ 
ភ្នំពេញ — រដ្ឋាភិបាលកម្ពុជា កាលពីថ្ងៃអង្គារ បានសម្រេចមិនឱ្យក្រុមហ៊ុនណាហ្គាខប (NagaCorp) បន្តអនុវត្តគម្រោងសាងសង់រមណីយដ្ឋានកែច្នៃទ្រង់ទ្រាយធំ នៅក្បែរឧទ្យានបុរាណអង្គរនោះទេ ក្រោយពីមានការបារម្ភពីប្រទេសម្ចាស់ជំនួយនិងប្រតិកម្មពីសាធារណមតិ។ កាលពីថ្ងៃទី ២៣ ខែមីនា ដោយបានលើកឡើងថា៖ «ក្រសួងវប្បធម៌និងវិចិត្រសិល្បៈមានជំហរស្របគ្នាជាមួយគណៈកម្មាធិការអាយស៊ីស៊ីអង្គរ (ICC-Angkor) និងយោបល់អ្នកជំនាញការ Ad Hoc ហើយយល់ឃើញថា គម្រោងអភិវឌ្ឍ«បឹងអច្ឆរិយៈអង្គរ» ដែលបានស្នើឡើងដោយក្រុមហ៊ុន Naga Group ពុំអាចអនុវត្តបានទេនៅក្នុងបរិបទនេះ»។ ក្រុមហ៊ុនណាហ្គាខប (NagaCorp Ltd.) ដែលចុះបញ្ជីនៅផ្សារហ៊ុនហុងកុង (SEHK)  ខ្លួនទទួលបានការផ្ដល់សិទ្ធិជួលដីពីរដ្ឋទំហំ ៧៥ ហិកតា ចម្ងាយ ៥០០ ម៉ែត្រពីតំបន់ពីរក្បែរឧទ្យានបុរាណអង្គរ ដើម្បីសាងសង់គម្រោង «បឹងអង្គរអច្ឆរិយៈ»។ បើតាមណាហ្គាខប គម្រោងដែលមានតម្លៃ ៣៥០ លានដុល្លារ និងដែលមានទំនាក់ទំនងបោះទុនវិនិយោគពីក្រុមហ៊ុនរដ្ឋចិនមួយនេះ រួមមានសណ្ឋាគាររាប់រយបន្ទប់ តំបន់ពាណិជ្ជកម្មទេសចរណ៍ឆាយណាថោន (ChinaTown) សួនទឹក សួនរុក្ខជាតិកែច្នៃនិងប្រព័ន្ធគូទឹកទាក់ទាញទេសចរ។ តែក្នុងកិច្ចប្រជុំកាលពីចុងខែមករា ក្រុមអ្នកជំនាញនៃគណៈកម្មាធិការសម្របសម្រួលអន្តរជាតិអង្គរ (ICC-Angkor) ។ នេះបើយោងតាមអង្គការយូណេស្កូ។ លោក ស៊ុំ ម៉ាប់ រដ្ឋលេខាធិការក្រសួងវប្បធម៌និងវិចិត្រសិល្បៈ បានបញ្ជាក់ប្រាប់វីអូអេ អំពីការសម្រេចរបស់រដ្ឋាភិបាល ថា៖ «ក្នុង Press Release [សេចក្តីថ្លែងការណ៍] ហ្នឹងច្បាស់ហើយតើ អាហ្នឹងមិនអាចអនុវត្តបាន បានន័យថា បដិសេធហ្នឹងហើយ»។ មន្ត្រីជាន់ខ្ពស់ក្រសួងវប្បធម៌រូបនេះ បានលើកឡើងថាក្រសួងទទួលឯកភាពពីធាតុចូលបានមកខាង ICC-Angkor និងក្រុមជំនាញចំពោះកិច្ច ទៅលើការបដិសេធគម្រោងនេះចោល។ «នេះគេយល់រួមគ្នាថាវាធំពេក ប្អូន វាអត់មានខុសអ្វីទេ ក៏ប៉ុន្តែវាធំពេក។ អាមួយស្ងប់ស្ងៀម អាមួយរាង រាងដូចធំពេកអ៊ីចឹងទៅណា៎ វាសប្បាយសប្បាយពេកអ៊ីចឹងណាប្អូន វាខុងត្រាស់គ្នា»។ លោក Sardar Umar Alam តំណាងយូណេស្កូប្រចាំប្រទេសកម្ពុជា បានសម្ដែងការស្វាគមន៍ចំពោះការសម្រេចរបស់រដ្ឋាភិបាលកម្ពុជា។ ក្នុងការឆ្លើយតបតាមសារអេឡិចត្រូនិកមកកាន់វីអូអេ លោក Alam បានរំឭកអំពីយន្តការ ICC និងសេចក្ដីណែនាំប្រតិបត្តិការនៃសន្ធិសញ្ញាបេតិកភណ្ឌពិភពលោក ដែលចែងអំពីការអភិវឌ្ឍហេដ្ឋារចនាសម្ព័ន្ធខ្នាតធំ ដែលត្រូវរក្សាតុល្យភាពរវាងការអភិវឌ្ឍដោយចីរភាពនិងការអភិរក្ស។ លោក Alam បានថ្លែងក្នុងន័យដើមថា៖ «យូណេស្កូសម្ដែងការពេញចិត្តយ៉ាងខ្ពង់ខ្ពស់ ដែលអាជ្ញាធរកម្ពុជានៅតែបន្តការប្ដេជ្ញាចិត្តពេញលេញ ចំពោះការអនុវត្តតាមសន្ធិសញ្ញាស្ដីពីបេតិកភណ្ឌពិភពលោក និងបានធ្វើឱ្យប្រាកដថាការរក្សាការពារគុណតម្លៃជាសាកលដ៏ល្អឯករបស់អង្គរ នឹងនៅតែស្ថិតនៅកណ្ដាលបេះដូងនៃរាល់ដំណាក់កាលសម្រេចចិត្តនានានៃទីស្ថាននោះនិងតំបន់ជុំវិញ»។ នៅពេលត្រូវបានសួរឱ្យបញ្ជាក់អំពីការអះអាងរបស់ក្រុមហ៊ុនណាហ្គាខប ថាខ្លួនទទួលបានការព្រមព្រៀងអនុញ្ញាតឱ្យជួលទីតាំងដី ៧៥ ហិកតានោះ លោក ស៊ុំ ម៉ាប់ រដ្ឋលេខាធិការក្រសួងវប្បធម៌ បដិសេធមិនធ្វើអត្ថាធិប្បាយ និងបានស្នើអ្នកសារព័ត៌មានឱ្យសួរទៅកាន់ក្រុមហ៊ុនវិញ។ ក្រុមហ៊ុនណាហ្គាខបមិនទាន់ឆ្លើយតបនឹងសារអេឡិចត្រូនិករបស់វីអូអេ ដើម្បីសុំការបំភ្លឺនៅឡើយទេគិតត្រឹមរសៀលថ្ងៃពុធនេះ។ ជាស្ថាបនិកនិងជាប្រធាននាយកប្រតិបត្តិ។ លោក Chen អាយុ ៧២ ឆ្នាំ ទទួលបានសញ្ជាតិខ្មែរកាលពីចុងឆ្នាំ ២០២០ និងមានទ្រព្យប្រមាណ ៤,៥ ពាន់លានដុល្លារ ជាអ្នកមានលំដាប់ទី ៤ នៅប្រទេសម៉ាឡេស៊ី។ នេះបើយោងតាមទស្សនាវដ្ដី Forbes។ ដែលទទួលបានសារឆ្លើយឆ្លងទូរស័ព្ទឯកជនដែលបែកធ្លាយបង្ហាញថា លោក Chen ទំនងជាមានចំណងទាក់ទងជាមួយសមាជិកក្រុមគ្រួសារលោកនាយករដ្ឋមន្ត្រី ហ៊ុន សែន។ ទីតាំងដីដែលណាហ្គាខបប្រាថ្នាចង់សាងសង់អនុវត្តគម្រោងខាងលើនេះ ធ្លាប់ត្រូវបានត្រួសត្រាយបញ្ចប់ជម្លោះរ៉ាំរ៉ៃយូរឆ្នាំដោយលោក ហ៊ុន សែន កាលពីឆ្នាំ ២០១៥៕